laion/Wikipedia-Exotic huggingface dataset:
אליזבת

אליזבת (Elizabeth) הוא שם לועזי שמקורו בשם העברי אלישבע, שפירושו "אלוהים הוא שבועתי". האם התכוונתם ל... נשים אלישבע, אם יוחנן המטביל – בשמה הלועזי אליזבת אליזבת, נסיכת בוואריה – מנשות בית הבסבורג אליזבת פון גוטמן – נסיכת ליכטנשטיין יליזבטה, קיסרית רוסיה – הצארינה של רוסיה בשנים 1761-1741 אליזבת בארט בראונינג – משוררת אנגלייה, 1861-1806 אליזבת השנייה, מלכת הממלכה המאוחדת – מלכת הממלכה המאוחדת בין השנים 1952-2022 אליזבת הראשונה, מלכת אנגליה מלכת אנגליה בין השנים 1558-1603 אליזבת, המלכה האם – אימה של אליזבת השנייה, מלכת הממלכה המאוחדת אליזבת סטיוארט, נסיכת אנגליה וסקוטלנד – ביתו של ג'יימס הראשון, מלך אנגליה, אשתו של פרידריך החמישי, הנסיך הבוחר מפפאלץ, אימה של סופיה מהנובר ערים אליזבת (ניו ג'רזי) – עיר בניו ג'רזי שארצות הברית פורט אליזבת – עיר נמל בדרום אפריקה אליזבת' ביי – פרוור של העיר סידני באוסטרליה סרטים אליזבת (סרט) – סרט קולנוע בריטי משנת 1998 בכיכובה של קייט בלאנשט אליזבת: תור הזהב – סרט קולנוע בריטי משנת 2007 בכיכובה של קייט בלאנשט שונות אליזבת (אי) – אי לכאורה באנטארקטיקה אוטובוס קיטור אליזבת – קרוי על שם אליזבת השנייה, מלכת הממלכה המאוחדת המלכה אליזבת (פירושונים) אלישבע (פירושונים) אישים ששמם הפרטי הוא אליזבת
יצחק קריב (קרדיולוג)

יצחק קריב (15 ביולי 1907 – 11 באוקטובר 1980) היה מראשוני הקרדיולוגים בארץ ישראל, פרופסור לקרדיולוגיה באוניברסיטת תל אביב, מייסד ומנהל מכון הלב בבית החולים תל-השומר. יצחק קריב נולד בפאביאניצה, פרוור של לודז' בפולין, כבנם השני של שלמה ודבורה קרקובסקי. ב-1925 סיים בהצטיינות לימודי עברית ויהדות בגימנסיה העברית ההומנית בלודז'. מטעמים ציוניים החליטו הוא ואחיו הבכור אברהם לנסוע לצרפת, וללמוד שם מקצועות שיוכלו להועיל בארץ ישראל. עד קיץ 1926 למד כימיה, פיזיקה ומדעי הטבע בגרנובל. משם עבר לפריז, ולמד רפואה באוניברסיטת הסורבון. סיים את לימודיו בשנת 1933, ועלה לארץ ישראל בשנת 1934. קיבל רישיון רופא מספר 1654 של ארץ ישראל. עבד כרופא בבית החולים הדסה בתל אביב במחלקה פנימית. ב-8 בדצמבר 1938 נשא לאשה את גוטה בולבה מלודז'. ב-11 בנובמבר 1944 נולד בנו היחיד, עו"ד ד"ר עודד קריב. ב-1 בספטמבר 1943 התגייס לצבא הבריטי; שירת במצרים, בעיראק ובהודו, עד שחרורו בתום מלחמת העולם השנייה. עם קום המדינה, במאי 1948, התגייס לחיל הרפואה ושירת בו עד 30 בספטמבר 1965. תחילה עבד בבית החולים דג'אני, ואחר כך בבית החולים תל-השומר. בשנת 1951 נשלח להשתלם בקרדיולוגיה בשיקגו. כששב ארצה הקים את מכון הלב בביתן 22 של בית-החולים הממשלתי והצבאי בתל-השומר, ועמד בראשו עד לפרישתו לגמלאות בשנת 1977. קריב היה ממייסדי ענף הקרדיולוגיה בישראל; הוא העמיד שורה ארוכה של תלמידים, ולמעשה כל הקרדיולוגים בישראל הם תלמידיו או תלמידי-תלמידיו. היה יו"ר החברה הקרדיולוגית בישראל, ופרסם מאמרים מקצועיים רבים. לצד עבודתו בבית-החולים תל-השומר והשירות בצה"ל, היה רופא ראשי בחברת הביטוח "שילוח", יועץ באגף השיקום של משרד הביטחון, יועץ קרדיולוגי של "אל על", פרופסור בפקולטה לרפואה של אוניברסיטת תל אביב, ורופא אישי של כמה מראשי המדינה, כולל ראש הממשלה דוד בן-גוריון. עסק בפרקטיקה פרטית, ולעיתים קרובות נקרא לחו"ל לטפל בחולים שמצבם היה קשה. אחרי מלחמת ששת הימים התנדב יום בשבוע לטפל בחולי-לב מרצועת עזה בבית-החולים שיפא בעזה. נפטר מהתקף לב בביתו בתל אביב ב-11 באוקטובר 1980. נקבר ב- בית העלמין קריית שאול. בן-דודו הוא יצחק קריב, שהיה ראש עיריית ירושלים בשנים 1952-1955. "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, עמודים 376-377 אתר חברה קדישא, יצחק קריב
תיאטרון הצפון

תיאטרון הצפון הוא אולם תיאטרון ישראלי השוכן בקריית חיים. משמש אולם הבית של התיאטרון העברי. תיאטרון הצפון, הנמצא בקרית חיים, הוקם כעסק פרטי ב-1994 במבנה ששימש קודם לכן כ"בית העם" של הקריה. מאז היווסדו, נוהל המקום במשך כ-12 שנה על ידי אבנר מכטינגר ולאחריו, בשנים 2006–2010, נוהל על ידי ניצה בן צבי (לימים מנכ"לית תיאטרון חיפה). מלבד אולם ובו 1,105 מקומות ישיבה ומבואה, בבניין פועלים בית קפה ומשרדים. עד ראשית שנות ה-20 של המאה ה-21, למעט מספר מקרים, תיאטרון הצפון לא יצר או הפיק הצגות. הוא נוהל כהיכל תרבות בבעלות פרטית של אנשי העסקים שמעון קזנסקי וישראל פלדמן, והוצגו בו הצגות של התיאטראות השונים בישראל. משנת 2007 הפיק התיאטרון מספר מצומצם של מחזות עצמאיים, כגון "האמא של הרווקה", בכיכובה של חנה לסלאו, "בן בהפתעה" ו"עפרה" (דרמה מוזיקלית על חייה ומותה של עפרה חזה). בעשור השני של המאה ה-21, התיאטרון שירת כ-30,000 מנויי תיאטרון מאזור חיפה, הקריות וצפון הארץ. בנוסף להצגות של התיאטראות הרפרטואריים, הוצגו במקום הפקות ומופעים שונים, כגון קונצרטים, הצגות ילדים, מופעי בידור, מופעי מחול ומוזיקה והרצאות. מדי פעם הוא שימש גם את התזמורת הסימפונית חיפה. בשנת 2020 נקלע התיאטרון למשבר תקציבי, עד כדי חוב צבירת חוב בסך כ-11 מיליון ש"ח. לאחר שהופסקה הפעילות עם תחילת משבר הקורונה בישראל והוגשה בקשה להקפאת הליכים, נמכר התיאטרון לגדי צדקה, מייסד "התיאטרון העברי". צדקה, שהתחייב במעמד הרכישה להשקיע 6 מיליון ש"ח בחידוש המבנה, כולל החלפת מערכת מיזוג האוויר והמושבים, הצהיר ש"תיאטרון הצפון" יהפוך לביתו של "התיאטרון העברי", שהוא תיאטרון רפרטוארי. מאז הרכישה, מלבד היותו הבעלים, צדקה משמש גם כמנכ"ל התיאטרון. כחלק מתפיסת הניהול של ההנהלה החדשה של התיאטרון, מלבד ההצגות המועלות בו, מוקרנים בו גם, מעת לעת, סרטי קולנוע. התיאטרון אף נטל לראשונה חלק בפסטיבל הסרטים הבינלאומי חיפה בשנת 2021, כשמקצת ההקרנות במסגרת הפסטיבל התקיימו בו. מדיה וקבצים בנושא תיאטרון הצפון בוויקישיתוף אתר האינטרנט הרשמי של תיאטרון הצפון יאיר אשכנזי, כך הפכה תחרות בין שני תיאטראות בצפון לקרב קשה שכולל נדל"ן, כסף ופוליטיקה, באתר הארץ, 24 באוגוסט 2017 מאיה נחום שחל, גדי צדקה: "הבנתי שהקורונה היא הזדמנות לקנות את תיאטרון הצפון", באתר כלכליסט, 5 באוקטובר 2020 ציפי שוחט, אבנר מכטינגר התפטר מניהול תיאטרון הצפון, באתר הארץ, 3 באפריל 2006 מרב יודילוביץ', ניצה בן צבי תנהל את תיאטרון הצפון, באתר ynet, 4 במאי 2006 ציפי שוחט, תיאטרון הצפון יפיק לראשונה הצגות בידור בעצמו, באתר הארץ, 8 באוקטובר 2007 ציפי שוחט, חדש בישראל: תיאטרון קומדיה, באתר הארץ, 16 ביוני 2008 יוסי קליין, בצלאל אלוני מוציא את עצמו טוב במחזה שכתב על חייה של עפרה חזה, באתר הארץ, 23 באוקטובר 2009 דוד שליט, ‏רק בלי פרינג' בבקשה, באתר גלובס, 11 בנובמבר 2010 עומר שומרוני, ‏התזמורת הסימפונית חיפה תופיע בתיאטרון הצפון, באתר גלובס, 5 במאי 2009 ליטל דוברוביצקי, נאמן תיאטרון הצפון מבקש אישור לפעול להבראתו, באתר כלכליסט, 13 ביולי 2020 יואב איתיאל‏, גדי צדקה מהתיאטרון העברי קונה את תיאטרון הצפון, באתר וואלה, 20 בספטמבר 2020 דורון גולן, הבמאי גדי צדקה רכש את תיאטרון הצפון, באתר של הד הקריות, 21 בספטמבר 2020 בועז כהן, תוכנית השיקום של תיאטרון הצפון נחשפת, באתר כלבו – חיפה והצפון, 20 בספטמבר 2020 מירת פנחס, הצגה שנייה: מנכ"לית תיאטרון הצפון חצתה את הקווים ועברה למתחרה במוצקין, באתר mynet‏ קריות, 10 במרץ 2021 תיאטרון הצפון מארח את פסטיבל חיפה בחול המועד: "שלושה ימים של שכרון חושים", באתר mynet‏ קריות, 9 בספטמבר 2021
לוקיוס אמיליוס פאולוס מקדוניקוס

לוקיוס אמיליוס פאולוס מקדוניוס (בלטינית: Lucius Aemilius Paulus Macedonicus;‏ 229–160 לפנה"ס) היה מדינאי ומצביא רומי. היה בנו של הקונסול לוקיוס אמיליוס פאולוס אשר נוצח ונהרג בקרב קאנאי בשנת 216 לפנה"ס. שימש כקונסול בשנים 182–168 לפנה"ס והתפרסם בזכות ניצחונו המזהיר בקרב פידנה (168 לפנה"ס) אשר הביא לסיום המלחמה המוקדונית השלישית, וזיכה אותו בכינוי "מקדוניקוס". אחד מבניו אומץ על ידי בנו של פובליוס קורנליוס סקיפיו אפריקנוס, נקרא מאז על שמו עם התוספת "אמיליאנוס" והתפרסם בזכות החרבתו את קרתגו. מדיה וקבצים בנושא לוקיוס אמיליוס פאולוס מקדוניקוס בוויקישיתוף לוקיוס אמיליוס פאולוס מקדוניקוס, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מותו של אקטאון

מותו של אקטאון הוא ציור שמן של הצייר האיטלקי מתקופת הרנסאנס טיציאן, שצוירה בין השנים 1559–1575. היצירה מתארת את מותו של אקטאון, המתואר בספר השלישי מתוך יצירתו של אובידיוס "מטמורפוזות". היצירה מוזכרת כאחת משתי יצירות במכתבו של האמן למזמין היצירות - המלך פיליפה השני מיוני 1559. במכתב מציין טיציאן כי החל לעבוד על היצירות. במאה ה-18 הפכה היצירה לחלק מאוסף אורליאן. בשנת 1971 החל קמפיין ציבורי בבריטניה לרכוש את היצירה, וכן את היצירה דיאנה ואקטאון, אף היא מעשה ידי טיציאן. בסיום הקמפיין הושג הסכום הנדרש ושתי היצירות נרכשו עבור הגלריה הלאומית שבלונדון. מדיה וקבצים בנושא מותו של אקטאון בוויקישיתוף קטלוג הגלריה הלאומית
Seventh Son of a Seventh Son

Seventh Son of a Seventh Son (בעברית: הבן השביעי של הבן השביעי) הוא אלבומה השביעי של להקת ההבי מטאל הבריטית איירון מיידן, שיצא ב-11 באפריל 1988. אלבום זה הוא האחרון בו השתתף הגיטריסט אדריאן סמית' טרם חזרתו בשנית ללהקה באלבום Brave New World משנת 2000. לפחות חמישה שירים מהאלבום קשורים במובן מסוים לאגדת הפולקלור העוסקת בבן השביעי של הבן השביעי, שמחזיק בכוחות קסם: "Moonchild", "Infinite Dreams", "Seventh Son of a Seventh Son", "The Prophecy" ו-"The Clairvoyant". מבחינת ליריקה, האלבום מתרכז סביב קונספטים פילוסופים כטוב נגד רע, מיסטיקה, חזיונות נבואיים, גלגול נשמות והעולם הבא, ומתייחס אליהם בשאלות הקשורות לנושא. מבחינה מוזיקלית, האלבום ממשיך את הגיוון המוזיקלי אותו החלה הלהקה באלבום Somewhere In Time, ומעמיקה לחקור את העיסוק במיסטיקה, כוח וכת. האלבום הגיע למקום ראשון במצעד הבריטי (השני מאז The Number of the Beast), נוסף למקום 12 במצעד הבילבורד 200 האמריקני. היה זה האלבום האחרון של מיידן שהגיע למעמד פלטינה בארצות הברית. כל השירים נכתבו והולחנו על ידי סטיב האריס אלא אם צוין אחרת.  ברוס דיקינסון - סולן דייב מארי - גיטרה חשמלית אדריאן סמית' - גיטרה חשמלית סטיב האריס - גיטרה בס ניקו מק'בריין - תופים מידע על האלבום Seventh Son of a Seventh Son באתר MusicBrainz מידע על האלבום Seventh Son of a Seventh Son באתר AllMusic האלבום Seventh Son of a Seventh Son באתר Discogs האלבום Seventh Son of a Seventh Son באתר ספוטיפיי
No Prayer for the Dying

No Prayer for the Dying (בעברית: אין תפילה למתים) הוא אלבומה השמיני של להקת ההבי מטאל הבריטית איירון מיידן, שיצא ב-1 באוקטובר 1990. אלבום זה הוא הראשון לגיטריסט יאניק גרס, שהחליף את אדריאן סמית'. באלבום זה החל ברוס דיקינסון לשנות את סגנון שירתו מאופראי למחוספס יותר. הסינגל היחיד מהאלבום, "Bring Your Daughter... to the Slaughter" נכתב והוקלט במקור עבור פסקול סרט האימה "סיוט ברחוב אלם 5: ילד החלומות". סינגל זה הגיע למקום ראשון במצעד הבריטי. בעקבות עזיבתו של דיקינסון בשנת 1993, אף סינגל מהאלבום לא בוצע בהופעה חיה מאז ועד לשובו בשנת 1999. נוסף על כך, לפני שאדריאן סמית' עזב את הלהקה לאחר צאת אלבומה הקודם, "Seventh Son of a Seventh Son", הוא כתב יחד עם דיקינסון את הסינגל "Hooks in You". האלבום הגיע למקום שני במצעד האלבומים הבריטי, ולמקום 17 במצעד הבילבורד האמריקני. כל השירים נכתבו והולחנו על ידי סטיב האריס אלא אם צוין אחרת.  ברוס דיקינסון - סולן דייב מארי - גיטרה חשמלית סטיב האריס - גיטרה בס יאניק גרס - גיטרה חשמלית ניקו מק'בריין - תופים מייקל קני - קלידים מידע על האלבום No Prayer for the Dying באתר MusicBrainz מידע על האלבום No Prayer for the Dying באתר AllMusic האלבום No Prayer for the Dying באתר Discogs האלבום No Prayer for the Dying באתר ספוטיפיי
BQP

בתורת הסיבוכיות, המחלקה BQP ‏ (Bounded error, Quantum, Polynomial time) היא מחלקת סיבוכיות המכילה את כלל הבעיות הניתנות להכרעה על ידי מכונת טיורינג קוונטית, בעלת זמן ריצה פולינומי אשר צודקת בהסתברות "טובה", כלומר ההסתברות שהמכונה תחזיר תשובה נכונה (עבור הרצה נתונה) היא גבוהה מ-2/3, ובאופן דומה, הסתברות הכישלון חסומה (מלעיל) ב–1/3. כבכל המחלקות בהם הסתברות הכישלון חסומה, ניתן להפעיל את האלגוריתם הקוונטי שוב ושוב, על מנת להקטין את הסתברות השגיאה באופן אקספוננציאלי. כמו כן, כלל המחלקות B Q P p {\displaystyle \left.BQP_{p}\right.} בהן הסתברות הכישלון חסומה על ידי p ∈ [ 0 , 0.5 ) {\displaystyle p\in [0,0.5)} שקולות זו לזו. המחלקה BQP מכילה את בעיית הפירוק של מספר שלם לגורמים ראשוניים, וכן את בעיית הלוגריתם הדיסקרטי. המקבילה הקלאסית למחלקה זו היא המחלקה BPP, בה מכונת הטיורינג היא אקראית, אך לא קוונטית. מכיוון שמכונה קלאסית היא מקרה פרטי של מכונה קוונטית (בה לא מנוצל ה"כוח הקוונטי"), המחלקה BQP מכילה את המחלקה BPP, כלומר B P P ⊆ B Q P {\displaystyle BPP\subseteq BQP} . מכיוון שהמחלקה P מוכלת בBPP, מתקבל כי P ⊆ B P P ⊆ B Q P {\displaystyle P\subseteq BPP\subseteq BQP} . המחלקה PSPACE מכילה את המחלקה BQP. אם נבטא את המכונה הקוונטית כרצף של שערים קוונטים, ניתן יהיה להמיר כל שער במטריצה יוניטרית. התוצאה הסופית של רצף השערים נתון כמכפלה של המטריצות המתאימות. על ידי ביצוע פעולת הכפלת המטריצות (בצורה יעילה מבחינת הזיכרון) ניתן לבצע את החישוב בזיכרון פולינומי שגודלו כגודל המטריצות. לפיכך מתקבל כי P ⊆ B P P ⊆ B Q P ⊆ P S P A C E {\displaystyle P\subseteq BPP\subseteq BQP\subseteq PSPACE} . מכיוון שהקשר בין P ובין PSPACE הוא שאלה פתוחה, כך גם היחס המדויק בין המחלקות לעיל. הקשר בין BQP לבין NP אינו ידוע גם כן.
נשים קטנות (פירושונים)

האם התכוונתם ל... נשים קטנות – ספרה של לואיזה מיי אלקוט נשים קטנות (סרט, 1917) – סרט אילם, העיבוד הראשון לרומן נשים קטנות (סרט, 1918) – סרט אילם בבימויו של הארי נולס נשים קטנות (סרט, 1933) – סרט קולנוע בכיכובה של קתרין הפבורן נשים קטנות (סרט, 1949) – סרט קולנוע בכיכובה של אליזבת טיילור נשים קטנות (סרט, 1978) – סרט קולנוע בכיכובה של מרדית' בקסטר נשים קטנות (סרט, 1994) – סרט קולנוע בכיכובן של וינונה ריידר וסוזן סרנדון נשים קטנות (סרט, 2018) – עיבוד מודרני לרומן בכיכובם של שרה דוונפורט ולוקאס גראביל נשים קטנות (סרט, 2019) – סרט קולנוע בכיכובן של סירשה רונן, אמה ווטסון, פלורנס פו ואליזה סקנלן נשים קטנות (אנימה) – סדרת אנימה יפנית נשים קטנות (סדרה, 2017) – מיני-סדרה בהפקת ה-BBC
בנות יעקב (פירושונים)

האם התכוונתם ל... בנות יעקב – בנותיו של יעקב אבינו גשר בנות יעקב – מן הגשרים המובילים מהגולן אל הגליל גשר בנות יעקב (אתר ארכאולוגי) בנות יעקב (להקה) – להקת פופ ישראלית שהייתה פעילה בשנות התשעים בנות יעקב - כינוי של בתי ספר חרדיים לבנות בתנועת בית יעקב
סיגלית דיל

סיגלית דיל (נולדה ב-26 באפריל 1975 בחולון) היא סופרת ישראלית לילדים ולנוער, עורכת דין, רואת חשבון, דוקטור למשפטים ומגשרת. דיל כותבת בז'אנר המסתורין, המתח והפנטזיה ועורכת מפגשים עם תלמידים בכל ישראל.⁦ השתתפה בעבר בהנחיית סדנאות כתיבה בבתי-ספר ברחבי הארץ מטעם משרד החינוך במסגרת פרויקט "סיפור נולד". כמו כן, כיהנה כיו"ר ועדת הבחירות של אגודת הסופרים בישראל. באפריל 2019 שימשה כשופטת בתחרות "כתיבה צעירה" של עמותת "חינוך לפסגות". דיל היא בעלת ארבעה תארים אקדמיים. בהיותה סטודנטית לראיית חשבון, שימשה כמבקרת ספרים בעיתון של המכללה למנהל והייתה מורה מחליפה. בתקופה זו כתבה את ספרה הראשון, "שעון הקסמים", שראה אור בשנה הראשונה ללימודיה לתואר הראשון במשפטים במרכז הבינתחומי בהרצליה. הצלחתו הביאה להוצאת ספרים נוספים, דרך הוצאת הספרים עם עובד. במסגרת עבודת הדוקטורט שעשתה בפקולטה למשפטים באוניברסיטת בר-אילן, שילבה בין עולם המשפט לבין עולם הספרות. דיל עובדת כעורכת דין במשרד לענייני נזיקין. חופש הביטוי בתקשורת - נכתב בשיתוף עם עורכת דין אורלי נתנזון; בהוצאת המכון למחקרי משפט וכלכלה בע"מ שעון הקסמים (1999) - ספרה הראשון של דיל מאויר מנוקד, ראה אור בתחילה בהוצאת דני ספרים. בשנת 2015 יצא במהדורה מחודשת בהוצאת עם עובד תלתלים מכושפים (2002) - הוצאת עם עובד הפנימייה שלא הייתה (2005) - הוצאת עם עובד אנשי הקירות (2006) - הוצאת עם עובד טירת כחולי העין (2007) - הוצאת עם עובד הבובה (2008) - הוצאת עם עובד המכשף האפגני (2011) - הוצאת עם עובד לכודים באפלה (2013) - הוצאת עם עובד לב של עץ (2016) - הוצאת עם עובד אפלות (2019) - הוצאת עם עובד היונה שסבלה מפחד גבהים (2019) - הוצאת עם עובד מדיה וקבצים בנושא סיגלית דיל בוויקישיתוף אתר האינטרנט הרשמי של סיגלית דיל סיגלית דיל, ברשת החברתית פייסבוק סיגלית דיל (1968-), דף שער בספרייה הלאומית הספרים של סיגלית דיל באתר עם עובד סיגלית דיל, ב"לקסיקון הספרות העברית החדשה" סיגלית דיל, ב"לקסיקון הסופרים העברים בהווה" סיגלית דיל בפייסבוק - העמוד הרשמי סיגלית דיל באינסטגרם הספרים של סיגלית דיל, באתר "סימניה" סיגלית דיל, במיזם "סופרים קוראים" של המרכז לספריות וספרות בישראל שהם סמיט, "ספרים למי שלא אוהב לקרוא". מתברר שזאת מחמאה, באתר הארץ, 16 ביולי 2007 יותם שווימר, סיגלית דיל: "פנטזיה ואימה מהווים מפלט לנוער", באתר ynet, 8 בספטמבר 2011 רותי זוארץ, ‏סיגלית דיל, דוקטור למשפטים, בורחת לעולמות הדמיון והפנטזיה, באתר מעריב אונליין, 21 בדצמבר 2015 קרולין זרעוני על 'לב של עץ' באתר נוריתה, ספטמבר 2016 רווית שרף, סיגלית דיל בנעלי בית, ראיון ב"שיעור חופשי", אתנחתא, גיליון 124, מרץ 2018, עמ' 31. כרמית ספיר ויץ, ‏עורכת דין ביום, סופרת בלילה: הסודות של סיגלית דיל, כותבת האימה, באתר מעריב אונליין, 18 במאי 2019 עופרה רודנר, "אפלות": סיגלית דיל ממשיכה לייצר טראש אימה נטול הומור עצמי, באתר הארץ, 8 ביולי 2019
Sinatra and Swingin' Brass

Sinatra and Swingin' Brass הוא אלבום מאת הזמר האמריקני פרנק סינטרה, זהו אלבום האולפן ה 31 של סינטרה והחמישי היוצא בחברת ההקלטות רפרייז רקורדס. האלבום ראה אור לראשונה בשנת 1962. לאחר אלבום הבלדות הרומנטיות Sinatra and Strings הוציא סינטרה אלבום אנרגטי וקצבי בסגנון הסווינג. הייתה זו הפעם הראשונה שסינטרה עבד עם המעבד ניל הפטי. האלבום מכיל כמה שירים שסינטרה הקליט לאלבומים קודמים שלו כגון: Songs for Young Lovers ,Songs for Swingin' Lovers ו A Swingin' Affair!. במהלך ההקלטות סבל סינטרה מהתקררות, אך התעקש להשלים את ההקלטות במועדן, בהאזנה קשובה ניתן לשמוע את קולו נסדק מעט עקב זאת. האווירה העליזה באלבום ומלאת החיים המשיכה לפתח את דמותו של סינטרה כאדם הנהנה מהחיים הטובים כשם שחבורת הראט פאק שבהנהגתו הייתה. בשנת 1992 יצא האלבום בגרסת התקליטור, לאלבום זה נוספו שלושה שירים שלא הופיעו באלבום המקורי. פרנק סינטרה - קולות ניל הפטי - מעבד, מנצח Goody Goody They Can't Take That Away from Me At Long Last Love I'm Beginning to See the Light Don'cha Go 'Way Mad I Get a Kick Out of You Tangerine Love Is Just around the Corner Ain't She Sweet Serenade In Blue I Love You Pick Yourself Up מידע על האלבום Sinatra and Swingin' Brass באתר MusicBrainz מידע על האלבום Sinatra and Swingin' Brass באתר AllMusic האלבום Sinatra and Swingin' Brass באתר Discogs האלבום Sinatra and Swingin' Brass באתר ספוטיפיי
טטרקורד

טטרקורד במובנו הקלאסי הוא "סולם מוזיקלי מקוצר", המורכב מרצף של ארבעה תווים בלבד, כך שבין הראשון לבין הרביעי יש מרווח של קוורטה זכה, דהיינו 2.5 טונים. בעת המודרנית הורחב שימושה של המלה, כך שהמונח עשוי לתאר כל מקטע של ארבעה תווים, המהווה חלק מסולם או מרצף כלשהו של תווים. מקורו של הטטרקורד, שהוא למעשה "חצי סולם", ביוון העתיקה: היוונים השתמשו בכלי נגינה בעל 4 מיתרים בלבד, הנקרא ליר, והטטרקורד שימש כיחידה מרכזית לסידור התווים (בדומה לתפקידה של האוקטבה כיום במוזיקה המערבית). המשמעות המילולית של המונח היא "ארבעה מיתרים". הטטרקורד מופיע בשלוש צורות: דיאטונית, כרומטית ואנהרמונית. בחישוב כלפי מעלה, הצורה הדיאטונית מורכבת ממרווחים של חצי טון-טון-טון; הכרומטית מבוססת על רצף של חצי טון-חצי טון-טרצה קטנה; והאנהרמונית בנויה על רבע-טון-רבע-טון-טרצה גדולה. בתאוריה של ימי הביניים לדוגמה, ב"מוזיקה אנכיריאדיס", נפוצה התבנית טון-חצי טון-טון. מדיה וקבצים בנושא טטרקורד בוויקישיתוף טטרקורד, באתר אנציקלופדיה בריטניקה (באנגלית) "טטרקורד" במילון גרוב למוזיקה ומוזיקאים אונליין ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Sinatra Sings Great Songs from Great Britain

Sinatra Sings Great Songs from Great Britain הוא אלבום מאת הזמר האמריקני פרנק סינטרה, זהו אלבום האולפן ה 34 של סינטרה והשביעי היוצא בחברת ההקלטות רפרייז רקורדס האלבום Sinatra Sings Great Songs from Great Britain הוא אחד האלבומים המשונים ביותר בקריירה של סינטרה, בגרסתו המקורית יצא האלבום על אריך נגן בשנת 1962 בבריטניה בלבד ולאחר כמה שנים הורד ממדפי האלבומים ולא היה ניתן להשגה עד שיצא שוב על גבי תקליטור בשנת 1992, אז גם הוא הופיע לראשונה בארצות הברית. האלבום הורכב כולו שירים שחוברו בידי משוררים בריטיים והתזמורת המלווה הייתה גם כן מורכב מנגנים בריטיים. את ההקלטות ביצע סינטרה בעת ששהה בלונדון במהלך סיבוב הופעות באי הבריטי, והוא היה עייף ושחוק בזמן ההקלטות עצמן. המארגן/מנצח רוברט פארנון כתב כמה מהקטעים שהיו שאפתניים ומלאי תשוקה, אך מצבו של סינטרה לא אפשר את הביצוע המושלם. פרנק סינטרה - קולות רוברט פארנון - מארגן, מנצח מידע על האלבום Sinatra Sings Great Songs from Great Britain באתר MusicBrainz מידע על האלבום Sinatra Sings Great Songs from Great Britain באתר AllMusic האלבום Sinatra Sings Great Songs from Great Britain באתר Discogs האלבום Sinatra Sings Great Songs from Great Britain באתר ספוטיפיי
סטיב האריס (מוזיקאי)

סטיבן (סטיב) פרסי האריס (באנגלית: Stephen (Steve) Percy Harris), או "ארי" בפי האוהדים (נולד ב-12 במרץ 1956 בלייטונסטון לונדון, אנגליה) הוא הבסיסט ומייסד להקת ההבי מטאל האנגלית איירון מיידן, מלחינה הראשי ומנהיגה. האריס הקים את הלהקה כשהיה בן 18, ב-1975. האריס הוא חבר הלהקה היחיד שחבר בה לאורך כל שנותיה מאז שנוסדה בשנת 1976, ואחד משני החברים היחידים, לצד הגיטריסט דייב מארי, שלקח חלק בהקלטת כל אלבומי הלהקה. לפני שהקים את הלהקה, הוא עבד כשרטט במשרד אדריכלות באיסט אנד של לונדון. בצעירותו שיחק כדורגל בקבוצת הנוער של ווסט האם יונייטד. האריס הוא אוהד מושבע של הקבוצה ועל הגיטרה שלו מופיע סמל הקבוצה. בהופעה הגדולה בריו דה ז'ניירו לבש הריס את מדי הקבוצה. האריס למד בעצמו לנגן על הבס כשהיה בן 17. סגנונו הושפע מבסיסטים כמו כריס סקוויר (יס), מייק רות'רפורד (ג'נסיס), גדי לי ("ראש") אנדי פרייזר (פרי, ג'ון מיאל והבלוזברייקרס), גיזר באטלר (בלאק סבאת') וג'ון אנתוויסל (המי). השפעותיו של האריס באות מלהקות הארד רוק, רוק מתקדם והבי מטאל של שנות ה-70 כמו בלאק סבאת', דיפ פרפל, אמרסון לייק ופאלמר, ג'נסיס, ג'ת'רו טאל, לד זפלין, פינק פלויד, ת'ין ליזי, UFO, Wishbone Ash ויס. הלהקה הראשונה בה היה חבר נקראה "אינפלואנס" (Influence) ששינתה אחר-כך את שמה ל"ג'יפסי'ס קיס" (Gypsy's Kiss). מאוחר יותר הוא הצטרף ללהקת "סמיילר", ששאר החברים שלה היו מבוגרים ממנו במספר שנים, אך עזב משום שחבריה הבהירו לו שהם מסתייגים מבסיסט שקופץ על הבמה וכותב שירים, והקים את הלהקה איירון מיידן. את ההשראה לשם "איירון מיידן" נתן הסרט "האיש עם מסכת הברזל", שבו ראה את מכשיר העינויים בעל השם הזהה ("בתולת הברזל"). האריס נחשב לאחד מנגני הבס הטובים והמשפיעים בעולם, ומאופיין בהשתוללותו על הבמה עם הבס ובנגינה מהירה עם מיקס של חילופי סאונד גבוהים ונמוכים. הוא אינו משתמש במפרט ואינו מתחמם לפני הופעותיו. בנוסף ליכולותיו כבסיסט, האריס מנגן גם בקלידים בחלק קטן משירי הלהקה. כמו כן, לוקח הריס חלק הולך וגדל בעיבוד והפקת אלבומי הלהקה, ובבימויים של חלק מהקליפים של הלהקה (במיוחד של הופעות חיות). בבעלותו הייתה חווה ובה מתקני הקלטה, אשר נמכרה בשנת 2012. בתו הבכורה לורן היא זמרת. מדיה וקבצים בנושא סטיב האריס בוויקישיתוף אתר האינטרנט הרשמי של סטיב האריס (באנגלית) אתר האינטרנט הרשמי של סטיב האריס (באנגלית) סטיב האריס, במסד הנתונים הקולנועיים IMDb (באנגלית) סטיב האריס, באתר AllMusic (באנגלית) סטיב האריס, באתר MusicBrainz (באנגלית) סטיב האריס, אמן באתר Encyclopedia Metallum (באנגלית) סטיב האריס, באתר Yandex.Music (ברוסית) סטיב האריס, באתר Discogs (באנגלית) סטיב האריס, באתר Songkick (באנגלית) סטיב האריס, באתר SecondHandSongs
All Alone

All Alone הוא אלבום מאת הזמר האמריקני פרנק סינטרה, זהו אלבום האולפן ה-33 של סינטרה והשישי בחברת ההקלטות רפרייז רקורדס. האלבום יצא בשנת 1962. במקור תוכנן האלבום להקרא, Come Waltz With Me, אך השם כמו גם שיר הנושא נחתכו והוצאו מהאלבום רגע לפני צאת האלבום. הרכב האלבום נותר כשהיה, אוסף של שירי ואלס (סוג של ריקוד). באלבום חזר סינטרה לשתף פעולה עם המארגן/מנצח גורדון ג'נקינס, איתו כבר שיתף פעולה במספר אלבומים, ג'נקינס הידוע בחיבתו למוזיקה קלאסית, ארגן את השירים כך שהתזמורת הובלטה, דבר שהתאים לבלדות הרומנטיות, בעיקר אלה שנכתבו בידי אירווינג ברלין. ג'נקינס שילב בנגינת התזמורת סגנון נאו-קלאסי, דבר שגרם להעשרת המוזיקה. בשנת 1999 יצאה גרסת התקליטור של האלבום ואל רשימת השירים המקוריים התווספו גם השירים שהוסרו ממנו ברגע האחרון. עטיפת האלבום מבוססת על תמונת פורטרט של סינטרה התלויה בביתו שבפלאם ספרינגס. פרנק סינטרה - קולות גורדון ג'ינקינס - מארגן, מנצח מידע על האלבום All Alone באתר MusicBrainz מידע על האלבום All Alone באתר AllMusic האלבום All Alone באתר Discogs האלבום All Alone באתר ספוטיפיי
Sinatra-Basie

Sinatra-Basie הוא אלבום מאת הזמר האמריקני פרנק סינטרה, זהו אלבום האולפן ה 35 של סינטרה, והשמיני בחברת ההקלטות רפרייז רקורדס. האלבום יצא בשנת 1962. האלבום הידוע גם בשמו המלא, Sinatra-Basie: An Historic Musical First, היה שיתוף הפעולה הראשון בין שני הכוכבים הגדולים של עולם הג'אז. סינטרה בתחום הווקאלי ואילו קאונט בייסי בתחום התזמורתי. רבים חיכו לשיתוף פעולה זה. שיתוף פעולה זה תרם באופן מיוחד למוניטין של שני האמנים. עבור בייסי, הקשר עם סינטרה נתן לעצמו וללהקתו פרסום רב יותר ממה שהיה להם אי פעם, ובעבור סינטרה העבודה המשותפת עם בייסי על האלבום נתנה לו חופש פעולה יצירתי שהתבטא בשירה חופשית ומשוחררת יותר מאי פעם. סינטרה ניצל את יכולת התיפוף של המתופף סוני פיין כאשר קולו סובב את הקצב בעדינות ועודד את פיין להגביר את מקצב הסווינג דבר זה יצר הדדיות עם תזמורתו של בייסי והתוצאה הייתה אחת מההקלטות הקצביות ביותר של סינטרה. האלבום זכה להצלחה רבה בבריטניה והגיע למקום השני במצעד האלבומים הבריטי. בשנת 1988 יצאה גרסה של האלבום על גבי תקליטור. פרנק סינטרה - קולות קאונט בייסי - פסנתר התזמורת של קאונט בייסי ניל הפטי - מארגן, מנצח מידע על האלבום Sinatra-Basie באתר MusicBrainz מידע על האלבום Sinatra-Basie באתר AllMusic האלבום Sinatra-Basie באתר Discogs האלבום Sinatra-Basie באתר ספוטיפיי